ddrg/super_eurlex huggingface dataset:
Odločba Komisije

z dne 11. julija 2002

o spremembi Odločbe 1999/466/ES o določitvi čred govedi, uradno prostih bruceloze, v nekaterih državah članicah ali območjih držav članic

(notificirana pod dokumentarno številko K(2002)2576)

(Besedilo velja za EGP)

(2002/588/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Uredbo Komisije (ES) št. 535/2002 [2], in zlasti Priloge A(II)(7) Direktive,

ob upoštevanju naslednjega:

(1) Portugalska je predložila Komisiji dokumentacijo, ki izkazuje izpolnjevanje vseh pogojev, predvidenih s Prilogo A(II)(7) k Direktivi 64/432/EGS, in zlasti, da je, izračunano 31. decembra vsakega leta, za več kot 99,8 % čred govedi na otokih Pico, Graciosa, Flores in Corvo (Avtonomna pokrajina Azori, Portugalska) uradno prostih bruceloze za najmanj pet preteklih zaporednih let in da je vsako govedo označeno v skladu z zakonodajo Skupnosti.

(2) Navedeni otoki so zato uradno prosti bruceloze v skladu z Direktivo 64/432/EGS.

(3) Odločba Komisije 1999/466/ES [3], kakor je bila nazadnje spremenjena z Odločbo 2000/694/ES [4], naj se torej ustrezno spremeni.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravstveno varstvo živali -

SPREJELA NASLEDNJO ODLOČBO:

Člen 1

Priloga II k Odločbi 1999/466/ES se nadomesti z besedilom v prilogi k tej odločbi.

Člen 2

Ta odločba je naslovljena na države članice.

V Bruslju, 11. julija 2002

Za Komisijo

David Byrne

Član Komisije

PRILOGA

"PRILOGA II

OBMOČJA DRŽAV ČLANIC, KI JIM JE URADNO PRIZNANA ODSOTNOST GOVEJE BRUCELOZE

Velika Britanija (Združeno kraljestvo)

Provinca Bolzano (Italija)

Otoki Pico, Graciosa, Flores in Corvo (Avtonomna pokrajina Azori, Portugalska)."

[1] UL 121, 29.7.1964, str. 1977/64.

[2] UL L 80, 23.3.2002, str. 22.

[3] UL L 181, 16.7.1999, str. 34.

[4] UL L 286, 11.11.2000, str. 41.
Odločba Komisije

z dne 4. julija 2002

o priznanju sistema mreže nadzora govedorejskih gospodarstev, ki ga uporabljajo v Belgiji v skladu z Direktivo Sveta 64/432/EGS

(notificirano pod dokumentarno številko K(2002) 2495)

(besedilo velja za EGP)

(2002/544/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS [1] z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti, kakor je bila nazadnje spremenjena z Uredbo Komisije (ES) št. 535/2002 [2], in zlasti člena 14(5) Direktive,

ob upoštevanju naslednjega:

(1) Pristojni belgijski organi so 18. oktobra 2000 predložili zaprosilo, s priloženo ustrezno dokumentacijo, ki je bilo dodatno dopolnjeno, za priznanje sistema mreže nadzora govedorejskih gospodarstev, ki se uporablja v navedeni državi članici.

(2) Po veterinarski inšpekcijski misiji Komisije v Belgiji in zaradi položaja glede zdravstvenega stanja živali v tej državi, so izvedenci Komisije opravili nadzor sistema mreže nadzora govedorejskih gospodarstev, ki se uporablja v Belgiji, in ugotovili, da v celoti deluje ter predlagali, da se ga zato uradno odobri.

(3) Da bi državam članicam omogočili prilagoditi določbe, ki jih uporabljajo za trgovino z govedom, se zdi primerno, da se določi datum, ko stopi priznanje v veljavo.

(4) Ukrepi, ki jih predvideva ta odločba so v skladu z mnenjem Stalnega odbora za prehranjevalno verigo in zdravstveno stanje živali –

SPREJELA NASLEDNJO ODLOČBO:

Člen 1

Sistem mrež nadzora govedorejskih gospodarstev, predviden v členu 14 Direktive 64/432/EGS, ki se uporablja v Belgiji, se prizna kot v celoti delujoč od 1. julija 2002.

Člen 2

Ta odločba je naslovljena na države članice.

V Bruslju, 4. julija 2002

Za Komisijo

David Byrne

Član Komisije

[1] UL 121, 29.7.1964, str. 1977.

[2] UL L 80, 23.3.2002, str. 22.

--------------------------------------------------
Sklep Sveta

z dne 21. januarja 2002

o začasni uporabi Sporazuma med Evropsko skupnostjo in Južnoafriško republiko o trgovini z vinom

(2002/53/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi odstavek, prvi stavek Pogodbe,

ob upoštevanju predloga Komisije,

ob upoštevanju naslednjega:

(1) Skupnost in Južna Afrika morata predvideti začasno uporabo Sporazuma med Evropsko skupnostjo in Južnoafriško republiko o trgovini z vinom ("Sporazum") od 28. januarja 2002 do dokončanja postopkov, ki so v Južni Afriki potrebni za uveljavitev sporazuma.

(2) Zaradi olajšanja izvajanja nekaterih določb Sporazuma bi bilo treba Komisiji dovoliti potrebne tehnične popravke v skladu s postopkom, določenim v členu 75 Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1].

(3) V ta namen je treba sporazum v obliki izmenjave pisem potrditi –

SKLENIL:

Člen 1

Sporazum v obliki izmenjave pisem, ki predvideva začasno uporabo Sporazuma med Evropsko skupnostjo in Južnoafriško republiko o trgovini z vinom od 28. januarja 2002, se v imenu Skupnosti potrdi.

Besedilo sporazuma v obliki izmenjave pisem in besedilo Sporazuma o trgovini z vinom sta priloženi temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno za podpis sporazuma v obliki izmenjave pisem in tako izrazi strinjanje Skupnosti, da se s tem sporazumom zavezuje.

Člen 3

Za namene uporabe členov 7(8) in 18(2) Sporazuma o trgovini z vinom se Komisija pooblasti v skladu s postopkom, določenim v členu 75 Uredbe Sveta (ES) št. 1493/1999, da sklene instrumente, potrebne za spremembo Sporazuma.

Člen 4

V skupnih odborih, ustanovljenih na podlagi člena 19 Sporazuma o trgovini z vinom, Skupnost zastopa Komisija.

Člen 5

Ta sklep se objavi v Uradnem listu Evropskih skupnosti.

V Bruslju, 21. januarja 2002

Za Svet

Predsednik

M. Arias Cañete

[1] UL L 179, 14.7.1999, str. 1. Uredba, nazadnje spremenjena z Uredbo (ES) št. 2585/2001 (UL L 345, 29.12.2001, str. 10).

--------------------------------------------------
Sklep Sveta

z dne 13. julija 2001

o potrditvi spremembe trgovinskih določb Pogodbe o energetski listini s strani Evropske skupnosti

(2001/595/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega odstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Evropske skupnosti so sklenile Pogodbo o energetski listini s Sklepom Sveta in Komisije 98/181/ES, ESPJ, Euratom [1], ki vključuje sklicevanje na ustrezne določbe GATT 1947.

(2) Vključitev ustreznih sklicevanj na določbe STO v Pogodbo o energetski listini namesto sklicevanj na določbe GATT 1947, ki jih vsebuje zdaj, pa tudi vključitev seznama energetske opreme v trgovinske določbe, je v interesu Skupnosti.

(3) Skupnost ima izključno pristojnost za skupno trgovinsko politiko.

(4) Na Konferenci podpisnic energetske listine in Mednarodni konferenci dne 24. aprila 1998 je bilo doseženo soglasje glede besedila spremembe trgovinskih določb Pogodbe o energetski listini, vključno s seznamom energetske opreme, ter glede zadevnih sklepov, dogovorov in izjav (trgovinska sprememba).

(5) Skupnost je s Sklepom Sveta 98/537/ES [2] potrdila besedilo trgovinske spremembe in njeno začasno uporabo do začetka njene veljavnosti.

(6) Sprejetje trgovinske spremembe bo olajšalo doseganje ciljev Evropske skupnosti. Navedeno spremembo je zato treba potrditi –

SKLENIL:

Člen 1

Sprememba trgovinskih določb Pogodbe o energetski listini se odobri v imenu Evropske skupnosti.

Člen 2

Predsednik Sveta v imenu Skupnosti deponira listino o potrditvi spremembe trgovinskih določb Pogodbe o energetski listini pri vladi Portugalske republike v skladu s členoma 39 in 49 Pogodbe o energetski listini.

Člen 3

Ta sklep se objavi v Uradnem listu Evropskih skupnosti.

V Bruslju, 13. julija 2001

Za Svet

Predsednik

M. Verwilghen

[1] UL L 69, 9.3.1998, str. 1.

[2] UL L 252, 12.9.1998, str. 21.

--------------------------------------------------
Odločba Komisije

z dne 25. januarja 2001

o odložitvi datuma izvajanja Direktive Sveta 1999/36/ES za nekatero premično tlačno opremo

(notificirano pod dokumentarno številko K(2001) 139)

(Besedilo velja za EGP)

(2001/107/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/36/ES z dne 29. aprila 1999 o premični tlačni opremi [1] in zlasti člena 17(2) Direktive,

ob upoštevanju naslednjega:

(1) Za tlačne posode, stojala za jeklenke in cisterne iz člena 2 Direktive 1999/36/ES ni nobenih podrobnih tehničnih specifikacij, k prilogam k Direktivi Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti [2], nazadnje spremenjeni z Direktivo Evropskega parlamenta in Sveta 2000/61/ES [3], in k Direktivi Sveta 96/49/ES z dne 23. julija 1996 o približevanju zakonodaje držav članic glede prevoza nevarnega blaga po železnici [4], spremenjeni z Direktivo Evropskega parlamenta in Sveta 2000/62/ES [5], pa niso bila sprejeta nobena primerna napotila na ustrezne evropske standarde. Zato je treba datum uporabe direktive za to premično tlačno opremo odložiti.

(2) Člen 18 Direktive 1999/36/ES določa, da morajo države članice v prehodnem obdobju 24 mesecev od uporabe te direktive dovoliti dajanje premične tlačne opreme, ki je v skladu s predpisi, veljavnimi na njihovem ozemlju pred 1. julijem 2001, na trg in v obratovanje. Zato je treba odložiti tudi datum izteka navedenega prehodnega obdobja.

(3) Ukrepi, predvideni s to odločbo, so v skladu z mnenjem odbora iz člena 15 Direktive 1999/36/ES -

SPREJELA NASLEDNJO ODLOČBO:

Člen 1

Po členu 17(2) Direktive 1999/36/ES se datum izvajanja navedene direktive za tlačne posode, stojala za jeklenke in cisterne odloži na 1. julij 2003.

Člen 2

Države članice dovolijo dajanje opreme iz člena 1, ki je v skladu s predpisi, veljavnimi na njihovem ozemlju pred 1. julijem 2003, na trg in v obratovanje do izteka 24 mesecev od navedenega datuma in dovolijo, da se takšna oprema, ki je bila na trgu pred tem datumom, da v obratovanje pozneje.

Člen 3

Ta odločba je naslovljena na države članice.

V Bruslju, 25. januarja 2001

Za Komisijo

Loyola De Palacio

Podpredsednica

[1] UL L 138, 1.6.1999, str. 20.

[2] UL L 319, 12.12.1994, str. 7.

[3] UL L 279, 1.11.2000, str. 40.

[4] UL L 235, 17.9.1996, str. 25.

[5] UL L 279, 1.11.2000, str. 44.

--------------------------------------------------
Odločba Komisije

z dne 21. marca 2001

o spremembi Odločbe 98/424/ES o posebnih pogojih za uvoz ribiških proizvodov in proizvodov iz ribogojstva s poreklom iz Maldivov

(notificirano pod dokumentarno številko K(2001) 739)

(Besedilo velja za EGP)

(2001/252/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) Člen 1 Odločbe Komisije 98/424/ES z dne 30. junija o posebnih pogojih za uvoz ribiških proizvodov in proizvodov iz ribogojstva s poreklom iz Maldivov [3] navaja, da je Department of Public Health (DPH) of the Ministry of Health (Oddelek za javno zdravje na Ministrstvu za zdravje) pristojni organ na Maldivih za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

(2) Po prestrukturiranju maldivijske administracije je zdaj pristojni organ za zdravstvena spričevala za ribiške proizvode Public Health Laboratory (PHL) of the Ministry of Health (Laboratorij za javno zdravje na Ministrstvu za zdravje). Ta novi organ je sposoben učinkovito preverjati uporabo veljavnih zakonov. Zato je treba spremeniti ime pristojnega organa v Odločbi 98/424/ES in v vzorcu spričevala, vključenega v Prilogo A k tej odločbi.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 98/424/ES se spremeni:

1. Člen 1 se nadomesti z naslednjim:

"Člen 1

Public Health Laboratory (PHL) of the Ministry of Health (Laboratorij za javno zdravje na Ministrstvu za zdravje) je pristojni organ na Maldivih za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS."

2. Člen 3(2) se nadomesti z naslednjim:

"2. Spričevala morajo vsebovati ime, položaj in podpis predstavnika PHL ter njegov uradni žig v barvi, ki se razlikuje od barve drugih navedb v spričevalu."

3. Priloga A se nadomesti s Prilogo k tej odločbi.

Člen 2

Ta odločba začne veljati 45 dni po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 21. marca 2001

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 190, 4.7.1998, str. 81.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------
Odločba Komisije

z dne 20. avgusta 2001

o spremembi Odločbe 95/453/ES o posebnih pogojih za uvoz školjk, iglokožcev, plaščarjev in morskih polžev, ki izvirajo iz Republike Koreje

(notificirano pod dokumentarno številko K(2001) 2556)

(Besedilo velja za EGP)

(2001/676/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/492/EGS z dne 15. julija 1991 o sanitarno-zdravstvenih pogojih za gojenje in dajanje v promet živih školjk [1], kakor je bila nazadnje spremenjena z Direktivo 97/79/ES [2], in zlasti člena 9(4) Direktive,

ker:

(1) Člen 1 Odločbe Komisije 95/453/ES z dne 23. oktobra 1995 o posebnih pogojih za uvoz živih školjk, iglokožcev, plaščarjev in morskih polžev, ki izvirajoiz Republike Koreje [3], kakor je bila nazadnje spremenjena z Odločbo 1999/530/ES [4], določa, da je Ministrstvo za kmetijstvo, gozdarstvo in ribištvo – Nacionalna postaja za inšpekcijo ribiških proizvodov (NFPIS) pristojni organ za preverjanje in potrjevanje skladnosti ribiških proizvodov in proizvodov iz ribogojstva v Republiki Koreji z zahtevami Direktive 91/492/EGS.

(2) Po prestrukturiranju korejske uprave se je organ, ki je pristojen za izdajanje zdravstvenih spričeval za ribiške proizvode (NFPIS) spremenil v "Nacionalno postajo za inšpekcijo kvalitete ribiških proizvodov (NFPQIS)" in ta novi organ je zmožen učinkovitega preverjanja uporabe veljavnih zakonov. Zato je treba spremeniti imenovanje pristojnega organa, opredeljenega z Odločbo 95/453/ES.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Člen 1 Odločbe 95/453/ES se nadomesti z naslednjim:

"Člen 1

Nacionalna postaja za inšpekcijo kvalitete ribiških proizvodov (NFPQIS) je pristojni organ v Republiki Koreji za preverjanje in potrjevanje, da školjke, iglokožci, plaščarji in morski polži izpolnjujejo zahteve Direktive 91/492/EGS."

Člen 2

Ta odločba je naslovljena na države članice.

V Bruslju, 20. avgusta 2001

Za Komisijo

David Byrne

Član Komisije

[1] UL L 268, 24.9.1991, str. 1.

[2] UL L 24, 30.1.1998, str. 31.

[3] UL L 264, 7.11.1995,str. 35.

[4] UL L 203, 3.8.1999, str. 76.

--------------------------------------------------
Sklep Sveta

z dne 7. maja 2001

o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom

(2001/368/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti četrtega pododstavka člena 258 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti četrtega pododstavka člena 166 Pogodbe,

ob upoštevanju prošnje Ekonomsko-socialnega odbora z dne 15. marca 2001,

ob upoštevanju naslednjega:

(1) Zneske dnevnic, ki se izplačujejo članom Ekonomsko-socialnega odbora in njihovim namestnikom, določene s Sklepom Sveta 81/121/EGS [1], je treba prilagoditi.

(2) Predvideti je treba možnost, da se zneski dnevnic po enem letu preučijo, pri čemer se upošteva načelo, ki ga zagovarja Svet, po katerem naj bi se namesto pavšalnih povračil povrnili dejanski stroški.

(3) Ekonomsko-socialnemu odboru bi moralo biti omogočeno, da določi znesek dnevnic strokovnjakov –

SKLENIL:

Člen 1

Člen 2 Sklepa 81/121/EGS se nadomesti z naslednjim:

"Člen 2

1. Dnevnica za dan potovanja znaša:

- 120 EUR za člane in namestnike.

2. Dnevnica za en dan zasedanja znaša:

- 181 EUR za člane in namestnike.

3. Kadar upravičenec predloži ustrezno dokazilo o tem, da je imel stroške prenočevanja v kraju dela, prejme dodatno dnevnico v višini 25 EUR."

Člen 2

Svet lahko na podlagi poročila, ki ga predloži Ekonomsko-socialni odbor, od 1. maja 2002 spremeni zneske, določene v členu 1 tega sklepa.

Člen 3

Ta sklep začne učinkovati 1. maja 2001.

Njegova veljavnost se izteče 31. decembra 2002.

V Bruslju, 7. maja 2001

Za Svet

Predsednik

B. Ringholm

[1] UL L 67, 12.3.1981, str. 29. Sklep, kakor je bil nazadnje spremenjen s Sklepom Sveta 93/358/ES, Euratom (UL L 205, 31.8.1995, str. 38).

--------------------------------------------------
Odločba Komisije

z dne 27. decembra 2000

o četrti spremembi Odločbe 1999/467/ES, o določitvi čred govedi, uradno prostih tuberkuloze, v nekaterih državah članicah ali območjih držav članic

(notificirana pod dokumentarno številko C(2000) 4144)

(Besedilo velja za EGP)

(2001/26/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], nazadnje spremenjene z Direktivo 2000/20/ES [2], in zlasti Priloge AI(4) k Direktivi,

ob upoštevanju naslednjega:

(1) Odločba Komisije 1999/467/ES z dne 15. julija 1999 o določitvi čred govedi, uradno prostih tuberkuloze v nekaterih državah članicah ali območjih držav članic in razveljavitvi Odločbe 97/76/ES [3], kakor je bila nazadnje spremenjena z Odločbo 2000/694/ES [4], je dodelila ta položaj nekaterim državam članicam in regijam držav članic.

(2) Pristojni organi Francije so predložili Komisiji dokumentacijo, ki dokazuje izpolnjevanje vseh pogojev iz Priloge A(I)(4) k Direktivi 64/432/EGS, in zlasti po izračunih 31. decembra vsako leto je več kot 99,9 % govejih čred uradno prostih goveje tuberkuloze v zadnjih šestih letih in vstavljanje v zbirko podatkov, ustanovljeno decembra 1999, omogoča sledljivost govedi, ki so identificirane v skladu z zakonodajo Skupnosti.

(3) Zato se zdi primerno razglasiti Francijo uradno prosto tuberkuloze, v skladu z določbami zgoraj navedene Direktive.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga I k Odločbi 1999/467/ES se zamenja s prilogo k tej odločbi.

Člen 2

Ta odločba je naslovljena na države članice.

V Bruslju, 27. decembra 2000

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 163, 4.7.2000, str. 35.

[3] UL L 181, 16.7.1999, str. 36.

[4] UL L 286, 11.11.2000, str. 41.

--------------------------------------------------

PRILOGA

„PRILOGA I

Države članice, uradno razglašene kot proste goveje tuberkuloze:

Danska

Nemčija

Francija

Luksemburg

Nizozemska

Avstrija

Finska

Švedska“

--------------------------------------------------
Odločba Komisije

z dne 17. decembra 1999

o spremembi Odločbe 97/365/ES o sestavi začasnih seznamov obratov v tretjih državah, iz katerih države članice dovolijo uvoz proizvodov, pripravljenih iz mesa goveda, prašičev, kopitarjev ter ovac in koz

(notificirano pod dokumentarno številko K(1999) 4688)

(Besedilo velja za EGP)

(2000/78/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], nazadnje spremenjene z Odločbo 98/603/ES [2], in zlasti člena 2(1) Odločbe,

ob upoštevanju naslednjega:

(1) Odločba Komisije 97/222/ES [3] o določitvi seznama tretjih držav, iz katerih države članice odobrijo uvoz mesnih izdelkov.

(2) Za države na navedenem seznamu so se zahteve zdravstvenega varstva živali in izdaja veterinarskih spričeval za uvoz mesnih izdelkov določile v Odločbi Komisije 97/221/ES [4].

(3) Začasni seznami obratov v tretjih državah, iz katerih države članice odobrijo uvoz proizvodov, pripravljenih iz mesa goveda, prašičev, kopitarjev ter ovac in koz, so se sestavili z Odločbo Komisije 97/365/ES [5].

(4) Komisija je od Bolgarije prejela seznam obratov z jamstvi, da v celoti izpolnjuje ustrezne zdravstvene zahteve Skupnosti.

(5) Pregledi Skupnosti na kraju samem so pokazali, da so higienski standardi obrata zadovoljivi ter se lahko zato vpiše na prvi seznam obratov, iz katerih se lahko dovoli uvoz mesnih izdelkov.

(6) Začasni seznam obratov, ki proizvajajo mesne izdelke, se za Bolgarijo tako lahko sestavi.

(7) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/365/EGS.

Člen 2

Ta odločba se uporablja z veljavnostjo od 15. decembra 1999.

Člen 3

Ta odločba je naslovljena na države članice.

V Bruslju, 17. decembra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 89, 4.4.1997, str. 39.

[4] UL L 89, 4.4.1997, str. 32.

[5] UL L 154, 12.6.1997, str. 41.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: BULGARIALand: BULGARIENLand: BULGARIENΧώρα: ΒΟΥΛΓΑΡΙΑCountry: BULGARIAPays: BULGARIEPaese: BULGARIALand: BULGARIJEPaís: BULGÁRIAMaa: BULGARIALand: BULGARIEN

1 | 2 | 3 | 4 | 5 |

21 | Mecom Ltd. | Silistra | | 6" |

--------------------------------------------------